Diari Oficial de la Generalitat Valenciana


Sumari del DOGV 8374, del 03-09-2018 (2018/8160)

RESOLUCIÓ de 10 d'agost de 2018, del director general d'Agricultura, Ramaderia i Pesca, per la qual es convoca per a l'any 2018 la concessió de subvencions, capítol 7, per a la integració cooperativa agroalimentària a la Comunitat Valenciana (segona convocatòria).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8374

Data del DOGV
:   03-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8160


Data del document
:   10-08-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 10 d'agost de 2018, del director general d'Agricultura, Ramaderia i Pesca, per la qual es convoca per a l'any 2018 la concessió de subvencions, capítol 7, per a la integració cooperativa agroalimentària a la Comunitat Valenciana (segona convocatòria). [2018/8160]  
L'Ordre 15/2017, de 16 de maig, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de la concessió de subvencions per a la integració cooperativa agroalimentària a la Comunitat Valenciana (DOGV 8047, 24.05.2017).  
En aplicació de l'article 7 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les subvencions convocades mitjançant la present resolució, són compatibles amb el mercat interior, atés que tenen el caràcter d'ajudes de minimis, subjectes a l'indicat en el Reglament (UE) 1407/2013, de la Comissió, de 18 de desembre de 2013.  
En compliment del que s'estableix en l'article 4.3 del citat decret, s'ha remés a la Direcció General de Finançament i Fons Europeus l'informe de compatibilitat a la política de competència de la Unió Europea.  
  
Per Resolució del 16.02.2018 del director general d'Agricultura, Ramaderia i Pesca es va convocar per al 2018 la concessió de subvencions per a la integració cooperativa agroalimentària a la Comunitat Valenciana.  
A fi que s'inicie per a l'exercici 2018 una segona convocatòria del procediment de sol·licitud i tramitació de la subvenció esmentada, en compliment de l'article 160 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i àmbit  
1. Convocar per a l'exercici 2018 una segona convocatòria per a la concessió de subvencions per a la integració cooperativa agroalimentària a la Comunitat Valenciana, capítol 7, regulades per l'Ordre 15/2017, de 16 de maig, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8047, 24.05.2017).  
  
2. La data límit de presentació de la sol·licitud de pagament de les subvencions concedides serà el 30 de novembre de 2018.  
  
Segon. Sol·licitud i documentació a presentar  
1. Els interessats que reunisquen les condicions previstes en les bases reguladores citades en el punt anterior, presentaran la sol·licitud telemàticament mitjançant el model normalitzat accessible en la guia PROP de la Generalitat.  
2. La sol·licitud anirà acompanyada de la documentació i declaracions responsables establides en les bases reguladores i en la legislació vigent.  
3. Mitjançant la presentació de la sol·licitud, el sol·licitant manifesta sota la seua responsabilitat que totes les dades recollides en la sol·licitud i en la documentació que s'adjunta són verídiques i que es troba en possessió de la documentació que així ho acredita, i queda a la disposició de la Generalitat per a la seua presentació, comprovació, control i inspecció posterior que s'estimen oportuns.  
4. Segons el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no-presentació davant l'Administració competent de la declaració responsable, la documentació que siga requerida per a acreditar el compliment del que s'ha declarat, o la comunicació, determinarà la impossibilitat de continuar amb l'exercici del dret afectat des del moment en què es tinga constància de tals fets, sense perjudici de les responsabilitats penals, civils o administratives al fet que pertocara.  
5. D'acord amb el que es disposa en l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del representant legal i d'estar al corrent amb el compliment de les seues obligacions tributàries i enfront de la Seguretat Social. En cas que el sol·licitant s'opose al fet que l'òrgan gestor obtinga directament aquesta informació, haurà d'indicar-ho expressament en el formulari, i queda obligat a aportar els documents acreditatius corresponents.  
  
6. En el cas que la sol·licitud no reunisca els requisits exigits o no s'acompanyen els documents preceptius, es requerirà la persona interessada perquè, en un termini de 10 dies, esmene la falta o acompanye els documents, amb la indicació que si així no ho fera, se'l tindrà per desistit de la seua petició, prèvia resolució que haurà de ser dictada en els termes previstos en l'article 21 apartat 1r de la Llei 39/2015, d'1 d'octubre, del procediment administratiu comú de les administracions públiques.  
7. Si alguna de les entitats presenta la seua sol·licitud presencialment, l'Administració demanarà a la persona interessada que l'esmene a través de presentació electrònica. Per a això, es considerarà com a data de presentació de la sol·licitud aquella en la qual haja sigut realitzada l'esmena.  
8. Per a accedir de forma telemàtica el sol·licitant o el seu representant haurà de disposar de sistema de signatura electrònica reconeguda o qualificada i avançada basat en certificats electrònics reconeguts o qualificats de signatura electrònica expedits per prestadors inclosos en la «Llista de confiança de prestadors de serveis de certificació». Entre ells els certificats emesos per l'Autoritat de Certificació de la Comunitat Valenciana:  
(https://sede.gva.es/va/web/sede\_electronica/sede\_certificados)  
així com el sistema clau signatura per a les persones físiques. Per a tramitar aquest procediment s'haurà de disposar de certificat de persona jurídica o bé estar inscrit en el registre de representants de l'Autoritat de Certificació de la Comunitat Valenciana.  
  
Tercer. Termini i forma de presentació de les sol·licituds  
1. El termini de presentació de sol·licituds serà de 10 dies, comptat a partir de l'endemà del dia de publicació de l'extracte d'aquesta resolució en el Diari Oficial de la Generalitat Valenciana.  
2. Com que les entitats sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del Procediment Administratiu Comú, presentaran les sol·licituds telemàticament, a través de la seu electrònica de la Generalitat, a la qual pot accedir-se des de la següent URL:  
Suport als processos d'integració cooperativa  
http://www.gva.es/es/inicio/procedimientos'id\_proc=14347  
3. Els documents que s'annexen al tràmit telemàtic hauran d'aportar-se signats per les persones que procedisca i en el cas que els documents hagen de ser signats pel sol·licitant o representant legal, la signatura haurà de ser electrònica.  
  
Quart. Finançament de les ajudes  
La dotació pressupostària per a les ajudes, finançades amb fons propis de la Generalitat, es farà amb càrrec a la secció 12 Conselleria d'Agricultura, Medi Ambient, Canvi Climàtic i Desenvolupament Rural, programa 531.10 Estructures Agràries, del pressupost de la Generalitat per a 2018, amb la línia i import globals màxim següent:  
Millora de les estructures de les cooperatives: fusió i integració  
Codi línia: S1366000. Import global màxim: 397.419,00 -  
  
Cinqué. Delegació  
La disposició final segona de la citada Ordre 15/2017, de 16 de maig, faculta la persona que ocupa la direcció general competent en en matèria de cooperatives agroalimentàries, per a emetre les convocatòries anuals de les subvencions en aplicació d'aquesta ordre.  
  
La present resolució posa fi a la via administrativa i contra aquesta podrà interposar-se un recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà del dia de la publicació, o bé directament, en el termini de dos mesos des de l'endemà del dia de la publicació, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 10 d'agost de 2018.- El director general d'Agricultura, Ramaderia i Pesca, p. d. (O 15/2017, de 16 de maig, de la Conselleria d'Agricultura, Medi Ambient, Canvi Climàtic i Desenvolupament Rural, DOGV 8047, 24.05.2017): Rogelio Llanes Ribas.